สวัสดีค่ะ พอดีว่าไปพบคุณและพบว่าตัวเองอยู่ในกลุ่มของคนเป็นโรคแพนิค คุณเลยจัดยาคลายเครียด amitriptyline hcl ขนาด 10 Mg จำนวน 15 เม็ด รับประทานก่อน (เนื่องจากมีอาการกำเริบหนักช่วงกลางคืน) แต่ตอนนี้ทานไปได้ 4 เม็ด (4วัน) และกังวลว่าจะเกิดการติดยาคลายเครียดเลยเว้นบ้าง (ซึ่งไม่แน่ใจว่าทำถูกมั้ย) ทีนี้อยากทราบว่ายาในปริมาณนี้จะมีผลข้างเคียงบ้างมั้ย และสามารถทานต่อเนื่องได้เลยจนกว่ายาจะหมดใช่มั้ยคะ
สวัสดีค่ะ ยา Amitriptyline (อะมิทริปไทลีน) เป็นยาใช้รักษาอาการจากโรคซึมเศร้า โดยจัดเป็นยาต้านซึมเศร้ากลุ่มไตรไซคลิก ทำงานโดยปรับปริมาณสารเคมีในสมองที่ไม่สมดุลกันให้กลับมาทำงานใกล้เคียงปกติการรับประทานยาชนิดนี้จะต้องใช้ภายใต้การดูแลของแพทย์เท่านั้น และหลังการใช้ยาจะมีการนัดกลับไปติดตามอาการเป็นระยะ ยาชนิดนี้ไม่ได้ทำให้ติดยาหรือไม่สามารถหยุดยาได้ แนะนำการใช้ยาตามที่แพทย์ระบุ ไม่ขาดยา เพื่อให้ได้ผลในการรักษาผลข้างเคียงจากยาที่พบได้เช่นท้องผูก ท้องเสีย ท้องไส้ปั่นป่วน คลื่นไส้ อาเจียน การรับรสผิดปกติ เจ็บช่องปาก หรือผลข้างเคียงที่รุนแรงขึ้นมาเช่นมีพฤติกรรมหรือความคิดผิดปกติจากเดิม รู้สึกหวิวในอก ใจสั่น มีอาการสับสน เกิดภาพหลอน ซึ่งหากมีอาการเหล่านี้ให้รีบกลับไปพบแพทย์